Posted on September 2, 2017 by tommetanker
I utgangspunktet er en katteutstilling noe for de spesielt interesserte vil jeg anta. Det er i alle fall ikke for meg. Katter? Gå rundt i Odderøyahallen og se på katter i bur. Rasekatter. Store katter. Fremmede katter. Huskatter. Hvite katter. Nakenkatter. Skogskatter. Siamesiske katter. Kort sagt katter i alle former og farger fra hele verden. Gå rundt mellom masse folk som bare snakker om katter og hvordan de kan avle frem de fineste kattene. Av og til en stand til en forhandler av kattesand, kattemat, katteleker og andre ting som passer til katter. Dette høres ikke gøy ut for meg i det hele tatt. Helt til min triste fantasi lot meg se hele seansen i et nytt lys.